Nadškofija Ljubljana

Molitev in sveta maša za bolnike z rakom
2024-09-13 18:30 - 19:00 (Europe/Ljubljana)
V baziliki Marije Pomagaj vsak drugi petek v mesecu zvečer poteka molitev, sveta maša ter blagoslov z relikvijami sv. Leopolda Mandića.
Kongregacija za bogoslužje in discipline zakramentov je 11. februarja 2020 uradno razglasila sv. Leopolda Mandića za zavetnika bolnikov z rakom. Kongregacija je poudarila, da je s to razglasitvijo odprto okno upanja, saj bo sv. Leopold, ki je sam doživel osebno izkušnjo nemoči te težke težke bolezni, kot zavetnik spremljal onkološke bolnike s svojo priprošnjo pri Bogu.
Od januarja 2024 bo v baziliki Marije Pomagaj na Brezjah vsak drugi petek v mesecu potekala molitev s priprošnjo sv. Leopoldu Mandiću.
Termini: 13. september, 11. oktober
Ob 18.30 – molitev rožnega venca
Ob 19.00 – sveta maša in po maši blagoslov z relikvijami sv. Leopolda Mandića
Vir: Marija.si

Povišanje sv. Križa, praznik
2024-09-14
Skoraj 300 let je bil Gospodov grob in križ globoko zakopan v zemlji. Ko je cesar Konstantin dal kristjanom svobodo je njegova mati Helena dala kopati tam, kjer je moral biti Gospodov grob in križ. Razkrili so grob in našli križ.
Konstantin je dal nad Gospodovim grobom sezidati cerkev Kristusovega vstajenja in cerkev Svetega križa, ali kakor navadno pravimo cerkev Božjega groba. Cerkvi sta bili med seboj povezani, sta bili posvečeni 13. septembra 335. V veličastni cerkvi Božjega groba (Svetega križa) so naslednji dan, to je 14. septembra, prvič izpostavili relikvijo svetega križa v slovesno češčenje. Od tedaj naprej so vsako leto na ta dan praznovali „povišanje svetega križa“. Tako je posvečenje dvojne cerkve skupaj z izpostavitvijo ostankov Jezusovega križa bilo povod za najstarejši praznik v čast svetemu križu.
Kmalu so obhajali ta praznik tudi v Carigradu. V Rimu ga je uvedel v 7. stoletju papež Gregor Veliki. Praznik nas spodbuja, naj z živo vero častimo podobo križa, veliko znamenje krščanstva. Na križu je trpel sam Božji Sin Jezus Kristus. Na njem je umrl On, ki ga je Bog dal za nas vse, ki je vstal od mrtvih in sedaj pri Očetu prosi za nas. Praznik nas spominja, da je Božja Ljubezen tako velika in močna, da je izničila lastnega Sina, da bi bili mi odrešeni. To nas vodi do spoznanja, da je ljubezen vedno, združena z žrtvijo. Ljubezni je lastno, da se žrtvuje, da trpi, da se izniči.
Praznik povišanja svetega križa nas vabi, naj bi se radi ozirali na križ, saj nam bo pogled nanj odkrival edine resnične vrednote. Križ nam govori, da je na začetku vsega ljubezen. Govori nam, da je ljubezni lastno, da se žrtvuje. Križ nam govori, da samo nesebično žrtvovanje in izpričanje rodi ljubezen in vodi v življenje. Zato nam križ vedno kliče v zavest Jezusove besede: „Če hoče kdo priti za menoj, naj se odpove sam sebi in vzame svoj križ ter hodi za menoj. Kdor namreč hoče svoje življenje rešiti, ga bo izgubil. Kdor pa svoje življenje zgubi zaradi mene, ga bo našel“ (Mt 16, 24-25).
Iz spletne strani www.kapitelj.com. Vir: France Oražem; Leto Kristusove skrivnosti 95 – 96
Vir: Katoliška Cerkev

Molitveni dan za duhovne poklice na Brezjah
2024-09-14 09:00 - 12:00
Letošnji škofi jski molitveni dan za duhovne poklice bo potekal v soboto, 14. septembra, na Brezjah pod geslom »Prosite Gospoda žetve«. Sporočilo se naslanja na poslanico papeža Frančiška za 61. svetovni dan molitve za duhovne poklice. Papež pravi: »Ta dan je zlasti posvečen molitvi, da bi od Očeta izprosili dar svetih poklicev za graditev njegovega kraljestva. Molitev pa je – to vemo – bolj sestavljena iz poslušanja kot iz besed, ki jih namenjamo Bogu.
Gospod govori našemu srcu in hoče, da bi bilo odprto, iskreno in velikodušno.« In nadaljuje: »Navdušimo se za življenje in se posvetimo ljubeči skrbi za tiste, ki so ob nas in za okolje, v katerem živimo.«
Molitveni dan je najprej srečanje škofov, duhovnikov, redovnikov in redovnic z Gospodarjem žetve in Materjo Cerkve. Mi smo prvi zbor in najglasnejši krik, da bi bili nosilci Življenja, s tem navdušenja in velikodušnosti. Z nami prihaja po Mariji k Jezusu tudi Cerkev, ki podpira naša prizadevanja. Zato ni vseeno, ali smo na Brezjah ali nas ni. Spodbujam peš romanja in kolesarjenje do Brezij, pa tudi, da povabite vse bolne in ostarele, ki ne zmorejo na Brezje, da se z nami povežejo in prispevajo svoj del k učinkovitosti romarskega shoda.
Potek: ob 9.00 molitvena ura, ob 10.00 sveta maša.
Naj bo to dan zaupanja, da je Bog večji od naše stiske.
Jure Ferlež,
voditelj KPP

Nedelja svetniških kandidatov ljubljanske metropolije
2024-09-15 15:00 - 16:30
Nedelja svetniških kandidatov je priložnost za širjenje poznavanja blaženih in svetniških kandidatov škofi je Novo mesto in celotne ljubljanske metropolije. Iz poznavanja kandidatov se lahko spodbuja in širi njihovo češčenje, animirajo različne oblike molitve za njihovo beatifi kacijo in kanonizacijo, zbiranje pričevanj o uslišanjih ter tudi morebitne pobude za začetek novih postopkov. Blaženi in svetniški kandidati s področja novomeške škofi je so: bl. Alojzij Grozde, bl. Drinske mučenke (s. Krizina Bojanc in s. Antonija Fabijan), Božji služabnik škof Friderik Irenej Baraga in Božji služabnik škof Janez Frančišek Gnidovec. Ob njih so predlagani kandidati za beatifi kacijo kot mučenci druge svetovne vojne: Franc Cvar, duhovnik; Franc Kek, duhovnik; Janko Komljanec, duhovnik; Anton Murgelj, kmečki fant; Alojzij Murgelj, kmečki fant; Franc Nahtigal, duhovnik; Marica Nartnik, učiteljica; Jakob Omahna, duhovnik; Ivan Salmič KR, redovnik.
Nedeljo svetniških kandidatov ljubljanske metropolije bomo letos obhajali 15. septembra 2024 v župnijski cerkvi v Metliki. V ospredju praznovanja bo lik častitljivega Božjega služabnika škofa Friderika Ireneja Baraga. Ob 15.00 bo v župnijski cerkvi molitvena ura. Sledilo bo somaševanje škofov in duhovnikov, ki mu bo predsedoval novomeški škof msgr. dr. Andrej Saje. Maša bo nedeljska v beli barvi. Po konča-
ni sveti maši bo v cerkvi še kratka predstavitev beati fi kacijskih postopkov. Duhovnike prosimo, da vernikom udeležbo na slovesnosti toplo priporočite. Hvala.
Peter Kokotec,
generalni vikar škofije Novo mesto

Duhovne vaje za duhovnike 'Z Mojzesom v obljubljeno deželo'
2024-09-16 - 2024-09-20
Duhovniki vabljeni na duhovne vaje za duhovnike Z Mojzesom v obljubljeno deželo v Domu v Tinjah, od 16. – 20. 9. 2024. Vodi msgr. Stanislav Zore, ljubljanski nadškof.
Z Mojzesom v obljubljeno deželo
Bog je poklical Mojzesa, da bi v njegovem imenu vodil ljudstvo iz sužnosti v obljubljeno deželo. Na poti uresničevanja Božjega klica je dozoreval v služenju in ostal na pragu dežele. Bil je begunec, moral se je sezuti, hlapčeval je med Madijanci, zdvomil nad seboj in nad Božjo obljubo. In vendar ostal zvest.
Duhovnik je poklican in poslan, da z Božjim ljudstvom hodi v deželo obljube. Na poti služenja tudi duhovnik doživlja svojo človeškost in majhnost in se uči voditi ljudstvo v Božjem imenu in z njegovo pomočjo.
Vir: Katoliška Cerkev

Sv. Matej, apostol in evangelist, praznik
2024-09-21
21. septembra praznujemo god sv. Mateja, apostola in mučenca.
Ta dan se pri maši bere odlomek iz evangelija po Mateju, ki pripoveduje, kako je Jezus tega apostola poklical in kako je ta takoj pustil svojo službo in šel za njim. Za stare cerkvene očete je bila stvar preprosta: prvi evangelij je napisal apostol Matej. Sodobni razlagalci Svetega pisma pa pravijo, da pisca tega evangelija ne smemo enačiti s cestninarjem Matejem, ki ga je Učitelj iz Nazareta poklical med svoje izbrane učence – apostole. Evangelista Marko in Luka, ki sta tudi zabeležila ta dogodek, poklicanega cestninarja imenujeta Levi, Marko pa dodaja še ime njegovega očeta – Alfej. Danes je med strokovnjaki skoraj soglasno prepričanje, da je Matejev evangelij zapis ustne kateheze apostolov, zlasti apostola Petra, katerega je okoli leta 80 opravil izobražen Jud, ki je bil postal kristjan.
Preden ga je Gospod poklical, je Matej–Levi opravljal službo cestninarja ali mitničarja v Kafarnaumu. Ta poklic je bil pri Judih na slabem glasu: cestninarje so enačili s pogani in z javnimi grešniki, z roparji in razbojniki. Dejstvo, da se je Jezus ozrl nanj, ga je tako prevzelo, da je brez oklevanja pustil vse in šel za njim. Gospoda je spremljal po Palestini, vpijal njegove besede in strmel nad njegovimi deli. Po Jezusovi smrti, vstajenju in vnebohodu si je zadal nalogo, da svoje rojake prepriča, da je Jezus iz Nazareta pravi Mesija, ki so ga napovedovali preroki stare zaveze.
Staro izročilo pripoveduje, da je apostol Matej dolgo časa deloval v Etiopiji, kjer je spreobrnil veliko ljudi, celo samega kralja z vso družino, potem ko je obudil od mrtvih njegovo lepo hčerko Ifigenijo. Ta je po prejemu svetega krsta naredila zaobljubo devištva in je zavrnila novega kralja Hirtakusa, ki se je hotel z njo poročiti. Kralj se je razsrdil na apostola Mateja, češ da ji je on vtepel v glavo te misli, in ga je dal prebosti s sulico, ko je obhajal sveto daritev. To naj bi se zgodilo okoli leta 69. Za časa papeža Gregorija VI. (1046) so njegove posmrtne ostanke prenesli v italijansko mesto Salerno. Njegov grob kažejo v kripti tamkajšnje stolnice in obiskujejo ga številni romarji.
Apostola Mateja upodabljajo s človekom ali z angelom kot simbolom prvega evangelija (po videnju preroka Ezekijela), s knjigo, z mečem ali s sulico (orodjem mučeništva), pa tudi z mošnjo in računsko deščico, kakršno so imeli cestninarji. Kot svojega zavetnika ga častijo finančni in davčni uradniki, cariniki, menjalci in knjigovodje.
Na Slovenskem je apostol Matej dokaj češčen svetnik, vendar pa nima nobene župnijske cerkve, posvečenih mu je le nekaj podružnic. Ob godu sv. Mateja se pričenja koledarska jesen, zato ta svetnik velja za napovedovalca vremena. Pregovor pravi: »Če je sv. Matevž vedren, prijetna bo jesen.«
Ime Matej je med Slovenci zadnje čase vedno bolj priljubljeno. Razširjene so najbolj te oblike: Matej, Matevž, Tevž, Tevžek, Matejko, Matko, Tejko, Teo. Pogoste so tudi ženske oblike: Mateja, Matejka, Matka, Teja, Tejka.

Vir: Revija Ognjišče in Katoliška Cerkev

Stična mladih 2024
2024-09-21 09:30 - 17:00
43. festival Stična mladih mlade spodbuja k osebni in duhovni rasti
• Enodnevni festival katoliških mladih poteka že od leta 1981.
• Več tisoč mladih na enem mestu, ki jih želimo spodbuditi, da se vprašajo, zakaj verovati v Boga.
• Izobraževalne vsebine, glasbeni gostje, športni program in slavljenje.
Tradicionalni 43. festival Stična mladih se bo odvil v soboto, 21. septembra 2024, v cistercijanskem samostanu Stična na Dolenjskem.
Festival Stična mladih, ki je lani zbral več kot 4300 udeležencev, bo tudi letos mladim ponudil izkušnjo vere, številne delavnice, bogat glasbeni in športni program ter možnost za druženje.
Geslo letošnje Stične mladih je ‘Zakaj On?’ Z njim želimo spodbuditi mlade, da osmislijo svojo vero. V obdobju, ko je marsikateremu mlademu kristjanu težko stati za svojo vero in vztrajati v njej, se želimo vrniti v bistvo in poiskati razloge, zakaj izbrati Boga.
Ustvarjalci letošnjega festivala vsebino festivala oblikujejo na podlagi svetopisemskega odlomka iz knjige preroka Jeremija (Jer 29,11-14), v katerem Bog obljublja, da se bo pustil najti vsem, ki ga iščejo: “Vem za načrte, ki jih imam z vami, govori Gospod: načrte blaginje in ne nesreče, da vam dam prihodnost in upanje. Klicali me boste in prihajali molit k meni in vas bom uslišal. Iskali me boste in me boste našli. Ko me boste iskali z vsem srcem, se vam bom dal najti, govori Gospod. Obrnil bom vašo usodo in vas bom zbral iz vseh narodov in iz vseh krajev, kamor sem vas izgnal, govori Gospod. Pripeljal vas bom nazaj v kraj, od koder sem vas odpeljal v izgnanstvo.”
Vse aktualne informacije v povezavi z izvedbo srečanja bodo objavljene na spletni strani Stične mladih ter njenih družbenih omrežjih.
Jakob Rus, odgovorni za odnose z javnostjo na Katoliški mladini
jakob@katoliskamladina.si
Tadej Zalar, koordinator Stične mladih 2024
tadej@katoliskamladina.si
Vir: Katoliška mladina

Taizéjske molitve
2024-09-26 20:00
Pri taizéjskih molitvah se prepletajo taizéjski spevi, Božja beseda in tišina. Udeležiš se jih lahko na različnih krajih po Sloveniji.
Spodaj si lahko ogledaš termine in lokacije taizéjskih molitev.
Če tudi v vašem kraju pripravljate taizéjsko molitev, lahko sporočite termin na spodnji naslov:

Molitve bodo potekale v Ljubljani:

26. septembra 2024 ob 20.00 v cerkvi sv. Jakoba

Vir: Katoliška mladina

Slovensko - hrvaško srečanje
2024-09-28 10:00 - 17:00
Letošnje srečanje Slovencev in Hrvatov bo potekalo v soboto, 28. septembra 2024, v kraju Svetvinčenat v hrvaški Istri, kjer čaka vstajenja blaženi duhovnik Miroslav Buletič, ki je bil prav 28. septembra leta 2013 razglašen za blaženega. Srečanje se bo začelo z duhovnim programom ob 10.00. Glavni dogodek srečanja bo sveta maša ob 11.00. Po sveti maši bo češčenje relikvij blaženega Miroslava, nato bosta sledila še kulturni program in kosilo za vse udeležence.
Geslo srečanja je »Moje maščevanje je odpuščanje«. V hrvaški Istri so delovali tudi slovenski duhovniki (Cek, Leopold Jurca, Rudi Zafran), ki so zapustili med ljudmi pomembno sled in se jih bomo ob tem srečanju spomnili.
Prosim duhovnike, da datum tega srečanja upoštevate pri načrtovanju pastoralnih dejavnosti v mesecu septembru, začnete vabiti vernike ter načrtujete možnost prevoza s svojega območja. Avtobuse in romarje prijavite do nedelje, 22. septembra, na vikpas.kp@rkc.si.
Dodatne informacije o srečanju bodo posredovane v naslednji številki Sporočil slovenskih škofij in preko elektronske pošte.
Ervin Mozetič,
škofov vikar za pastoralo in član
pripravljalnega odbora srečanja

33. teden za življenje: Korajža velja! Za več veselja do življenja.
2024-10-06 - 2024-10-13
33. TEDEN ZA ŽIVLJENJE
6. do 13. oktober 2023

Korajža velja! Za več veselja do življenja.
Molitvena priprava:
Skupaj s Pohodom za življenje in ostalimi organizacijami “za življenje” vabimo k molitveni pripravi v obliki devetdnevnice na Pohode za življenje in Teden za življenje. Molitev bo potekala vsak večer ob 20.15 od srede 25. septembra do petka 4. oktobra na eni od spletnih platform. Povezavo do molitve je možno dobiti pri kontaktih organizacij “za življenje”.
PROGRAM:
Nedelja, 6. oktober, Brezje: ZAČETEK TEDNA ZA ŽIVLJENJE

15.00: Molitvena ura za življenje
16.00: Evharistično bogoslužje, mašuje duhovni asistent Gibanja za življenje g. Anže Cunk, k somaševanju vabljeni tudi ostali duhovniki

Četrtek, 10. oktober, Kurešček:
Sveta maša “za življenje”

17.00: Molitev pred Najsvetejšim,
18.00: Sveta maša za nerojene otroke in spoštovanje svetosti življenja, mašuje g. Miro Šlibar

Nedelja, 13. oktober:
Po župnijah predlagamo branje poslanice ob Tednu za življenje, dostopna je tukaj.
Četrtek, 24. oktober, Rakovnik, VEČER SODOBNE KRŠČANSKE GLASBE

19.30: Večer SKG s skupino Odsev ter pričevanji o korajži v preizkušnjah

Na spletni strani bodo objavljeni tudi drugi prispevki.
Župnije bodo po pošti prejele plakat. Prav tako bomo plakat poslali izobraževalnim, vzgojnim in zdravstvenim ustanovam v Sloveniji.
Kdor še želi plakat ali dodatne informacije naj se obrne na drustvo@gibanjezazivljenje.si .
Vir: Gibanje za življenje

Sveta maša za blagoslov novega akademskega leta
2024-10-08 18:00
Vsi študentje lepo vabljeni, da se nam pridružite v ljubljanski stolnici v torek, 8. 10., ob 18.30, da pri sveti maši prosimo za blagoslov v novem akademskem letu. Mašo bo daroval ljubljanski nadškof msgr. Stanislav Zore OFM.

Ekumenska molitev tudi v Sloveniji
2024-10-10 19:00
Te dni se v Rimu začenja novo zasedanje sinode. Ob tej priložnosti Taizéjska skupnost v Rimu s papežem Frančiškom in predstavniki drugih krščanskih cerkva organizira ekumensko molitev, h kateri so povabili tudi lokalne skupnosti drugod po svetu, v prepoznavanju potrebe po edinosti v cerkvi in skupne hoje za Bogom. S tem namenom bo v četrtek, 10. 10., bo ob 19. uri v uršulinski cerkvi v Ljubljani potekala ekumenska molitev za sinodo. Lepo vabljeni, da se nam pridružite!
Vir: Katoliška Cerkev

Molitev in sveta maša za bolnike z rakom
2024-10-11 18:30
Kongregacija za bogoslužje in discipline zakramentov je 11. februarja 2020 uradno razglasila sv. Leopolda Mandića za zavetnika bolnikov z rakom. Kongregacija je poudarila, da je s to razglasitvijo odprto okno upanja, saj bo sv. Leopold, ki je sam doživel osebno izkušnjo nemoči te težke težke bolezni, kot zavetnik spremljal onkološke bolnike s svojo priprošnjo pri Bogu.
Od januarja 2024 bo v baziliki Marije Pomagaj na Brezjah vsak drugi petek v mesecu potekala molitev s priprošnjo sv. Leopoldu Mandiću.
Termini: 11. oktober, 8. november, 13. december.
Ob 18.30 – molitev rožnega venca
Ob 19.00 – sveta maša in po maši blagoslov z relikvijami sv. Leopolda Mandića
Vir: Marija.si

Vseslovensko srečanje ločenih
2024-10-12 15:00 - 18:30
Vseslovensko srečanje ločenih bo v soboto, 12. oktobra, ob 15.00, pri Sv. Jožefu v Ljubljani. Naslov srečanja je: »Plamen upanja in molitve«. Po predavanju, ki ga bosta imeli gostji dr. Mojca Zvezdana Dernovšek, dr. med., spec. psihiatrije, in psihoterapevtka dr. Urška Battelino, bo ob 16.30 sv. maša, ki jo bo daroval škof msgr. dr. Jurij Bizjak. Po njej bo čas za agape in druženje.

21. vseslovensko srečanje kmetov na Ponikvi in Slomu
2024-10-13 12:00 - 17:00
Lepo vabljeni na 21. vseslovensko srečanje kmetov na Ponikvi in Slomu, v nedeljo, 13. oktobra. Gre za vsakoletno srečanje kmetov v rojstnem kraju blaženega Antona Martina Slomška, zavetniku kmetov, slovenskega kmetijstva in kmetijskega slovstva. Vodilo srečanja je Slomškova misel »»Pomagaj, delaj dobro, moli!«.
Ob 12. uri bo ob somaševanju duhovnikov in predstavnikov evangeličanske cerkve, v cerkvi sv. Martina na Ponikvi, mašo daroval ljubljanski nadškof metropolit msgr. Stanislav Zore.
Ob 14. uri bomo druženje nadaljevali s slavnostno akademijo pred Slomškovo rojstno hišo na Slomu. V sklopu dogajanja na slavnostni akademiji bo sodeloval slovenski filmski in gledališki igralec Pavle Ravnohrib. Druženje na vsebinsko in glasbeno bogatem dogodku bomo zaključili s pogostitvijo.
Območne enote Kmetijsko gozdarske zbornice Slovenije organizirajo avtobusne prevoze, informacije na spletni strani www.kgzs.si.
Lepo vabljeni na Ponikvo, v nedeljo 13. oktobra.
Več o tem, kaj se bo letos dogajalo lahko najdete na povezavi tukaj.
Vir: Katoliška Cerkev

Večer+
2024-10-15 20:00
Bog v središču. Slavljenje. Molitev v tišini. Spoved. Življenjske zgodbe. Priložnost za vsakega, da se umiri, okrepi, prejme upanje, najde svoje mesto v svetu.
Večere pripravljata Katoliška mladina in Svetnikova skupnost slavilcev – Sveti.
KDAJ: 15. oktober 2024 ob 20.00
KRAJ: Antonov dom na Viču
ZA KOGA: večeri so odprti za vse starosti
Vir: Katoliška mladina

20. tradicionalna 'Rdeča maša'
2024-10-16 18:30 - 19:00
Že 20. tradicionalna Rdeča maša, ki jo prireja Akademsko društvo Pravnik, bo v ljubljanski stolnici na predvečer Dnevov slovenskih pravnikov v sredo 16. 10. 2024 ob 18.30.
Maševal bo predsednik Slovenske škofovske konference novomeški škof msgr. dr. Andrej Saje.
Vabljeni ste pravniki in študentje prava. Več o Rdeči maši preberite na www.adp.si.
Pred tem bo na Pravni fakulteti ob 16.30 etični simpozij z naslovom Pravni in osebni vidiki evtanazije: Razprava o dostojanstvu, avtonomiji in odločitvah ob koncu življenja. Ob aktualnem spreminjanju zakonodaje na področju evtanazije nam bo spregovorila kolegica – predavateljica, profesorica in odvetnica izr. prof. dr. Sara Ahlin Doljak.
Vir: Katoliška Cerkev

Sv. Luka, evangelist
2024-10-18
V Katoliški cerkvi 18. oktobra praznujemo god svetega Luka evangelista.
Sveti Luka je svetnik, ki je po starem krščanskem izročilu napisal dve pomembni novozavezni knjigi: Evangelij po Luku in Apostolska dela. Njegovo ime se glasi v hebrejščini לוקא [Luka], v grščini Λουκᾶς [Lukas]. Slovensko ime Luka je praktično enaka izvirni obliki, v starejših prevodih Svetega pisma pa srečamo tudi obliko Lukež, ki izvira iz grščine.
Luka je bil doma iz Antiohije, po rodu je bil Grk (ali po nekaterih virih Sirijec), po poklicu je bil zdravnik. Precej časa je oznanjal krščanstvo skupaj s svetim Pavlom – spremljal ga je na vseh pomembnejših potovanjih in je skupaj z njim prišel tudi v Rim. Iz uvodnih besed Lukovega evangelija se da sklepati, da Luka ni bil priča dogodkom, ki jih je opisal v evangeliju. To pomeni, da se je krščanski skupnost pridružil šele nekoliko pozneje. Pač pa v Apostolskih delih najdemo več odstavkov napisanih v prvi osebi množine, iz česar lahko sklepamo, da je te dogodke pisec res sam doživel.
V pripovedi o dveh mladeničih, ki sta na poti v Emavs srečala in po lomljenju kruha spoznala vstalega Gospoda, Luka z imenom omenja samo enega, Kleofa, ime drugega pa zamolči. Papež Gregor Veliki z veliko verjetnostjo ugotavlja, da zato, ker je bil to on sam. V svoji skromnosti se namreč ni želel izpostavljati.
Luka je bil visoko izobražen Grk, zdravnik po poklicu, zato ni čudno, da je evangelij, ki ga je napisal, namenjen Grkom. Kot zdravnik je imel globoko razvit čut za bolnike, zato Jezusa predstavi predvsem s te plati: kot telesnega in dušnega zdravnika.
Z Marijo se je večkrat srečal v Janezovi hiši, kjer mu je pripovedovala o Jezusovem rojstvu in njegovih otroških letih. Luka jo je ob teh obiskih večkrat slikal – od tu izhaja legenda, da je on avtor Marijine podobe (Salus populi romani, Zdravje rimskega ljudstva), ki jo danes častijo v cerkvi Marije Snežne v Rimu. Nekaj njegovih slik naj bi se (po izročilu) ohranilo do današnjih dni: Črna Marija iz Częstochowe na Poljskem, Carigrajska Mati Božja v baziliki svete Justine v Padovi ter Milostna Mati Božja na Trsatu. Kakorkoli že, gotov pa je res, da je Luka Mariji in Jezusu naslikal najlepšo podobo prav v svojem evangeliju.
Njegov razpoznavni znak na slikah je vol. Takšnega najdemo na steni poslopja v Žički kartuziji. Luka velja za zavetnika zdravnikov, kirurgov, slikarjev, zlatarjev, kiparjev, vezilcev (čipkaric), stekloslikarjev in na sploh krščanske umetnosti. Je tudi zavetnik knjigovezov, notarjev, pa tudi živine, mesarjev. Kot vremenski zaščitnik je povezan z mnogimi vremenskimi reki.
Vir: donbosko.si in Katoliška Cerkev

Tečaj za formiranje poslanstva 'Kako ponesti Jezusa ljudem'
2024-10-18 16:00 - 2024-10-20 16:30
V petek, 18. oktobra 2024, se bo ob 16. uri začel tečaj za formiranje poslanstva (tečaj kerigme) in se bo zaključil v nedeljo, 20. oktobra 2024, ob 16.30.
Tečaj bo potekal v Hiši kruha, Sveti Duh 244, 4220 Škofja Loka.
Tečaj je namenjen duhovnikom, redovnikom, redovnicam ter laikom, katerih srca hrepenijo po tem, da bi Jezusa delili z drugimi in jih vodili v večno življenje.
Glavni poudarki tečaja so: Zakaj evangelizirati? Kakšno je naše sporočilo? Kako ga prenesti drugim? Zakaj pri tem poslanstvu potrebujemo Svetega Duha in kako se globlje povezati z njim? Kako voditi ljudi k odločitvi in kako moliti z njimi? Kakšno spremljanje in povabilo v skupnosti naj pripravimo? Kako spremljati ljudi, ki so sprejeli Jezusa za Odrešenika?
Na tečaju se ne boste le učili o evangeliziranju, temveč boste vi sveže evangelizirani! Gospod Jezus bo prenovil vašo vez s Svetim Duhom in vas mazilil v moči za oznanjevanje veselega sporočila!
Tečaj vodi gospod ZOLTÁN KUNSZABÓ, stalni diakon nadškofije Esztergom-Budimpešta in tesen sodelavec kardinala Pétra Erdőja, svojega nadškofa. Diakon Zoltán je ustanovni vodja katoliške skupnosti Novi Jeruzalem v Budimpešti (New Jerusalem Catholic Community). Zadnjih 35 let deluje na področju nove evangelizacije. Že 31 let je vesel mož svoji ženi Panni in srečen oče petih odraslih otrok in z letošnjim letom stari oče sedmih vnukov. Diakon Zoltan je predstavnik mednarodnega katoliškega misijona RENEWAL MINISTRIES, ki tudi podpira ta dogodek. Več na www.renevalministries.net.
Tečaj smo osnovali na poslanstvu poučevanja Katoliške Cerkve in na trdni osnovi Katekizma Katoliške cerkve. Po njem želimo podati učinkovito orodje za novo evangelizacijo vseh župnij in skupnosti!
Ob tej priložnosti bo založba Družina izdala knjigo voditelja tečaja z naslovom Kako ponesti Jezusa ljudem.
Za prijavo, prosim, pišite na ta e-naslov.
Vir: Katoliška Cerkev

Jesensko izobraževanje za pastoralne sodelavce
2024-10-19 08:30 - 13:00
V soboto, 19. oktobra (za 1. in 4. arhidiakonat), ter v soboto, 16. novembra (za 2. in 3. arhidiakonat), bosta od 8.30 do 13.00 jesenski izobraževanji za pastoralne sodelavce pod naslovom »Svinčnik Zanj«.
Srečali se bomo v Zavodu sv. Stanislava v Ljubljani. Nagovorila nas bo dr. Rosvita Pesek, za njo Škofijska oznanjevalna komisija, sledijo pa delavnice po področjih pastoralnega dela (za katehiste, pevce, izredne delivce obhajila, ključarje, krasilke, zakristane, bralce ter Karitas in Young Caritas). Tudi tokrat bo srečanje praktične narave, zato spodbudite svoje sodelavce k udeležbi in se tudi sami udeležite srečanja.
Prijave so zaradi lažje organizacije obvezne, srečanje in kosilo pa sta brezplačna. Več navodil in vabilo boste v prvem tednu oktobra prejeli po pošti.
Neža Novak,
tajnica Škofi jskega urada za laike

Škofijsko srečanje ministrantov
2024-10-19 09:00
Škofi jski ministrantski kviz bo letos v soboto, 19. oktobra, v Zavodu sv. Stanislava. Ob 9.00 se bomo zbrali v zavodski cerkvi. Kasneje se bodo nekatere ministrantske skupine pomerile v kvizu, druge pa v malem nogometu (gimnazijska telovadnica). Srečanje bomo sklenili z razglasitvijo rezultatov in podelitvijo nagrad.
Kviz in nogometni turnir bosta sočasno, zato je nemogoče, da bi ista ekipa nastopala na kvizu in v malem nogometu. Na kviz se lahko prijavi ministrantska skupina, ki je zmagala na dekanijskem ministrantskem kvizu, v kolikor pa tega ni bilo, pa tista, ki jo izberejo duhovniki na dekanijski konferenci. To velja tudi za nogometne ekipe.
A.) Kviz bo v dveh starostnih skupinah:
– mlajšo skupino sestavljata dva ali trije člani, ki so lansko leto obiskovali šolo do vključno 6. razreda devetletke;
– starejšo skupino sestavljata dva ali trije člani, ki so lansko leto obiskovali šolo do vključno 9. razreda devetletke.
Prvi del tekmovanja bo kviz v pisni obliki, drugi del pa, če bo treba, v ustni obliki.
Literatura za kviz je Ministrantski kviz 2024 (slovenske Božje poti in Andrej Majcen).
B.) Turnir v malem nogometu bo v eni starostni skupini do vključno 1. letnika srednje šole (rojeni po 1. januarju 2009). Ekipa šteje največ 10 ministrantov, katerih imena in letnice morate nujno navesti ob prijavi. Da se izognemo nesporazumu, imejte s seboj osebni dokument ali njegovo kopijo. Ekipe naj imajo po možnosti enotne majice. Nogometno ekipo bo na igrišču zastopalo 5 igralcev (4 + vratar). Igralo se bo v telovadnici.
Vsaka ministrantska skupina mora imeti obvezno voditelja (duhovnika ali drugo odraslo osebo).
Poleg tega prosim, da svoje ministrante spodbuja k lepemu obnašanju, športni pravičnosti in k skrbi za čistočo ter nedotakljivost tuje imovine zavoda. Malica je iz popotne torbe – vsak naj jo prinese s seboj.
Prijave sprejemam na e-naslov jureee@gmail.com do 15. oktobra.
Želim mirno in uspešno pripravo.
Jure Ferlež,
referent

Škofijski nogometni turnir za starejše ministrante
2024-10-19 12:00 - 17:00
V soboto, 19. oktobra, se bo okoli 12.00 v telovadnici škofi jske gimnazije v Ljubljani (Zavod sv. Stanislava) začel škofi jski nogometni turnir za starejše ministrante: srednješolce, študente in starejše. Vsaka ekipa šteje vsaj 5 igralcev (4 + vratar).
Prijavi se lahko vsaka župnija, ne glede na rezultate morebitnega dekanijskega turnirja.
Prijave sprejemam na e-naslov jureee@gmail.com do 15. oktobra.
Želim mirno in uspešno pripravo.
Jure Ferlež,
referent

Misijonska nedelja
2024-10-20
Mesec oktober praznujemo kot poseben misijonski mesec. Že 1. oktobra goduje sv. Terezija Deteta Jezusa, ki je skupaj z misijonarjem sv. Frančiškom Ksaverijem zavetnica misijonov. Tretjo oktobrsko nedeljo tradicionalno obhajamo kot svetovni misijonski dan in Misijonsko nedeljo. Tako je cel oktober v znamenju misijonov. Povabljeni smo, da poživimo svojo misijonsko zavest in navdušenje!
Geslo Misijonske nedelje

Letošnje geslo se glasi: »Pojdite in povabite vse na gostijo« (prim. Mt 22,9). Papež Frančišek nas vabi, da vsi mi, kot služabniki v priliki, gremo na pot, stopimo iz sebe in vse povabimo na Gospodovo gostijo. Različni vidiki gesla so podrobneje predstavljeni v papeževi poslanici.

V pomoč pri misijonski animaciji in za pripravo Misijonske nedelje smo pripravili:

Plakat
Brošuro z gradivom za bogoslužje Misijonske nedelje
Brošuro s katehezami za otroke – namenjena katehistom/-injam
Brošuro z misijonskimi pesmimi – namenjena zborovodjem
Premišljevanja ob dnevni Božji besedi v misijonskem mesecu
Oktobrska številka Misijonskih obzorij z otroškimi stranmi
Aktualni seznam in zemljevid slovenskih misijonarjev

Vir: Misijonsko središče Slovenije

Diakonsko posvečenje
2024-10-20 14:00
Diakonsko posvečenje bo v nedeljo, 20. oktobra 2024, ob 14. uri v župnijski cerkvi sv. Martina v Šmartnem pri Litiji.
Posvečen bo bogoslovec ljubljanske nadškofije Matija Golob iz župnije Šmartno pri Litiji.
Posvečena bosta tudi pripravnika za stalni diakonat:
Edvard Šnajder iz župnije Ihan;
Alojzij Štefan iz župnije Moravče.

Ljubljana: Mednarodni orgelski festival
2024-10-22 - 2024-10-24
Ob otvoritvi projekta obnove Milavčevih orgel v ljubljanski stolnici bo v dneh od 22. do 24. oktobra potekal mednarodni orgelski festival. Program je na priloženem plakatu.
Vljudno vabljeni, da se udeležite katerega od najavljenih koncertov.
Komisija za obnovo Milavčevih orgel
Vir: Katoliška Cerkev

Sv. Simon in Juda Tadej, apostola, praznik
2024-10-28
Po binkoštnem prazniku naj bi Juda Tadej deloval v Mezopotamiji in nazadnje v Perziji, kjer je umrl mučeniške smrti skupaj s svojim bratom Simonom.
Starokrščansko izročilo ve povedati, da so nekateri apostoli po Jezusovem vnebohodu in prihodu Svetega Duha oznanjali evangelij skupaj. Med temi naj bi bila tudi Simon in Juda, ki ju na vseh seznamih apostolov v evangelijih najdemo na desetem in enajstem mestu – na dvanajstem, zadnjem, je vselej izdajalec Juda Iškariot. Zaradi tega sta apostola Simon in Juda neločljivo povezana tudi na vseh svetniških koledarjih Katoliške cerkve in njun praznik obhajamo 28. oktobra.
Simona – ime pomeni ‘Bog je uslišal’ – sta bila med apostoli dva: prvemu je Jezus, ko ga je poklical, dodal vzdevek Peter (Skala), drugega evangelist Luka imenuje Gorečnik, Marko pa Kananejec, kar je isto v hebrejskem jeziku. To daje slutiti, da je pripadal stranki zelotov, ki je bila prežeta s politično obarvanim mesijanizmom. O njegovem življenju vemo prav malo zanesljivega. Mnogi razlagalci Svetega pisma sodijo, da je bil Simon rodni brat Juda Tadeja in Jakoba mlajšega, prvega jeruzalemskega škofa, ki ga je dal veliki duhovnik Anan leta 62 kamnati. Simon naj bi ga nasledil na škofijskem sedežu v Jeruzalemu. Preden so Rimljani začeli leta 70 oblegati Jeruzalem, je Simon, ki je imel pred očmi Jezusovo napoved o razdejanju Jeruzalema, svoje vernike izpeljal iz mesta. Za časa cesarja Trajana (98–117) je nastopilo veliko preganjanje kristjanov in med tem viharjem je leta 107 kot junaški mučenec dal svoje življenje za Kristusa tudi jeruzalemski škof Simon, ki je bil tedaj star že blizu 120 let. Po drugem izročilu pa naj bi Simon Gorečnik oznanjal evangelij v Egiptu in Juda Tadej v Mezopotamiji, nazadnje pa naj bi delovala skupaj v Perziji. Tam so poganski duhovniki Juda pobili s koli, Simona pa po hudem mučenju prežagali, zato Juda upodabljajo s kiji, Simona pa z žago.
Tudi Juda sta bila v apostolskem zboru dva: Juda Tadej in Juda Iškariot. Prvi je imel tri brate: Jožefa, Jakoba mlajšega in Simona. Slednja dva sta bila apostola in jeruzalemska škofa. Njihov oče je bil Kleofa, ki ga Sveto pismo imenuje tudi Alfej, in naj bi bil brat sv. Jožefa. Tudi njihova mati Marija Kleofova je bila v sorodu z Jezusovo materjo Marijo in je bila med tistimi ženami, ki so spremljale Jezusa na njegovih potih in mu ostale zveste do Kalvarije. Alfej naj bi že zgodaj umrl, zato je sv. Jožef prevzel skrb za nečake, odtod naziv ‘Gospodova brata’, ki ga zasledimo v Svetem pismu, dasi sta bila le Jezusova bratranca. Po binkoštnem prazniku naj bi Juda Tadej deloval v Mezopotamiji in nazadnje v Perziji, kjer je umrl mučeniške smrti skupaj s svojim bratom Simonom.
Apostola sta bila dolgo ‘pozabljena’; v 18. stoletju pa se je obnovilo zlasti češčenje Juda Tadeja, ki je v današnjih dneh zelo živo. Velja za priprošnjika v skoraj brezupnih zadevah in v številnih cerkvah najdemo njegovo podobo, ob kateri je posebna molitev njemu na čast. Simona so za svojega zavetnika izbrali barvarji, strojarji, drvarji, usnjarji, zidarji in tkalci.
Na slovenskih tleh imata apostola Simon in Juda tri župnijske cerkve in pet podružnih cerkva. V slovenskem ljudskem izročilu veljata Simon in Juda za zimska svetnika, saj ob njunem godu nemalokrat že zapade sneg.

Besedilo je s spletne strani revije Ognjišče.
Vir: Katoliška Cerkev

Nikodemovi večeri 2024
2024-11-04 19:00 - 21:00, 2024-11-05 19:00 - 21:00
Od 4. do 7. novembra Katoliška mladina v sodelovanju s Teološko fakulteto Ljubljana organizira štiri Nikodemove večere, katerih osrednja tematika bo molitev.

Prvi večer bo tema okrogle mize »Živeti molitev«. Pogovor se bo odvijal 4. novembra ob 19.00 v Jezuitskem kolegiju.
Drugi večer, ki bo 5. novembra ob 19.00 potekal na Teološki fakulteti, bo zajemal predavanja in Q&A (vprašanja in odgovore) o verskem sinkretizmu in sodobnih praksah duhovnosti.
Duhovne tradicije bodo tema tretjega Nikodemovega večera. V Frančiškanskem samostanu na Tromostvoju se bomo zbrali 6. novembra ob 20.00.
Na zadnji, četrti večer, bo govora o tišini in čuječnosti. 7. novembra se bomo zbrali v študentskem domu Vincencij na Taboru.

Vabljeni, da se nam pridružite na večerih!
Več informacij najdete na spletni strani Katoliške mladine.
Vir: Katoliška Cerkev

Delavnica 'Liturgična glasba adventnega časa'
2024-11-04 20:00 - 22:00
Vabimo vas na delavnico »Liturgična glasba adventnega časa«, ki bo potekala v dveh delih: predstavitveni del delavnice bo potekal v spletni obliki v ponedeljek, 4. novembra 2024, ob 20.00, praktični del delavnice s pevsko vajo bo potekal v živo na Teološki fakulteti v Ljubljani v četrtek, 14. novembra 2024, ob 17.00.
Vsebina delavnice bo med drugim zajemala: razlago dvodelnega značaja adventnega časa, pregled možnosti za petje proprija v adventnem času, poudarek na posebnostih liturgične glasbe v adventnem času (raba instrumentov, 3. adventna nedelja …), pregled spevov med berili adventnih nedelj, posebnost O-antifon v času osemdnevne priprave na Božič, pregled gradiva adventnih pesmi v obstoječih pesmaricah ter pridobitev notnih in vsebinskih gradiv, ki jih tam ni. Del delavnice v živo predstavlja praktično izvedbo vsaj dela gradiva tudi na pevski vaji, predvsem pa pomeni priložnost za srečanje, kjer si podelimo tudi izkušnje pastoralne prakse in si med seboj izmenjamo kakšne manj znane note (vabljeni, da prinesete s sabo, kar se prepeva pri vas).
Več informacij in obrazec za prijavo najdete na tej povezavi.
Lepo vabljeni!
Vir: Katoliška Cerkev

Ad fontes: Milan Škrabec
2024-11-06 18:00 - 22:00
Ob začetku novega študijskega leta z velikim veseljem napovedujemo nadaljevanje uspešnih dogodkov Ad fontes, ki na Fakulteti za pravo in ekonomijo (FPE) Katoliškega inštituta potekajo že tretje leto. Vabimo vas, da se nam pridružite in se prepustite intelektualni misli ter živahni debati z vrhunskimi gosti. Prvi dogodek v letošnjem ciklu Ad fontes nas bo popeljal v zgodovino bogatega arhiva Studia slovenica, ki ga je Ministrstvo za kulturo Republike Slovenije razglasilo za kulturni spomenik.
Pogovorni večer, ki ga bo povezoval dr. Nik Trontelj, bo posvečen dr. Janezu Arnežu (1923–2021), ustanovitelju in vestnemu zbiratelju gradiva slovenskih izseljencev po svetu, zbranem v arhivski zbirki in knjižnici Studia slovenica, ki jo je dr. Arnež zaupal in podaril Katoliškemu inštitutu. Gost večera bo gospod Milan Škrabec, ki bo spregovoril o osebnem poznanstvu z dr. Arnežem, ki sega v čas po osamosvojitvi Republike Slovenije. Škrabec je takrat redno obiskoval razstave o zbirki Studia slovenica, ki jih je Arnež prirejal v Ljubljani in od njega kupoval knjige, zlasti izseljensko literaturo. Pozneje je kot učitelj zgodovine na Škofijski klasični gimnaziji v Zavodu sv. Stanislava redno zahajal v arhiv, ki se je tam nahajal, in se veliko pogovarjal z dr. Arnežem ter spoznal njegove osebne motive za zbiranje osupljive in najbolj reprezentativne zbirke slovenskega tiska in zgodovinskih dokumentov pomembnih slovenskih izseljencev v Južni in Severni Ameriki, Evropi ter Avstraliji.
Milan Škrabec je leta 1980 končal študij zgodovine in sociologije na Filozofski fakulteti v Ljubljani. Zaposlen je kot učitelj zgodovine na Srednji strojni in kemijski šoli Šolskega centra Ljubljana. Velik del prostega časa posveča slovenski deltiologiji (zbirateljstvu razglednic), ki jo je vzljubil kmalu po končanem študiju in je do zdaj različne zbirke predstavil v sedmih izdanih publikacijah. Sodeloval je pri pripravi različnih razstav in kot pisec člankov objavljal razprave s področja zgodovinopisja, slovenske sakralne dediščine in drugih tematik iz domače in širše evropske zgodovine.
Kaj je Ad fontes ali k (iz)virom?
Serija pogovornih večerov na FPE, kjer mladim in starim ponudimo možnost poslušati izvire znanja, argumentiranih komentarjev in poglobljenih analiz v obliki prepoznavnih gostov ter strokovnih komentatorjev ter priložnost, da ob izviru razvijajo svoje misli, poglede ter rastejo v argumentaciji svoji stališč.
Vir: Katoliška Cerkev
